NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1217/2023

**1718a**

# I n f o r m á c i a

**výborov Národnej rady Slovenskej republiky o výsledku prerokovania návrhu štátneho záverečného účtu Slovenskej republiky za rok 2022 (tlač 1718)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Návrh štátneho záverečného účtu Slovenskej republiky za rok 2022 **(tlač 1718)** a jeho kapitoly pridelil predseda Národnej rady Slovenskej republiky rozhodnutím č. 1796 z 19. mája 2023 Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre verejnú správu a regionálny rozvoj.

Gestorskému výboru výbory NR SR predložili výsledky o prerokovaní návrhu štátneho záverečného účtu Slovenskej republiky za rok 2022 **(tlač 1718)** a jeho kapitol. Výbor Národnej rady Slovenskej republiky pre financie a rozpočet vypracoval na ich základe spoločnú správu výborov Národnej rady Slovenskej republiky.

***Výsledky rokovania výborov:***

1. **K**  **návrhu štátneho záverečného účtu Slovenskej republiky za rok 2022 (tlač 1718)**

V súlade s rozhodnutím predsedu Národnej rady Slovenskej republiky č. 1796 z 19. mája 2023 uvedený návrh výbory prerokovali a zaujali tieto stanoviská:

* **Výbor** Národnej rady Slovenskej republiky **pre financie a rozpočet** o **návrhu nehlasoval**, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Z **10 členov** Výboru Národnej rady Slovenskej republiky pre financie a rozpočet boli prítomní **4 členovia**.
* **Výbor** Národnej rady Slovenskej republiky **pre verejnú správu a regionálny rozvoj** **(uzn. č. 254 zo dňa 9.júna 2023)**

**Výbor NR SR pre verejnú správu a regionálny rozvoj odporučil Národnej rade Slovenskej republiky:**

1. **schváliť**

návrh štátneho záverečného účtu Slovenskej republiky za rok 2022, podľa ktorého

a) hospodárenie verejnej správy za rok 2022 v jednotnej metodike ESA 2010 platnej pre Európsku úniu dosiahlo

aa) schodok vo výške 2,2 mld. eur, čo predstavuje -2,0 % hrubého domáceho produktu vyjadreného v bežných cenách;

ab) konsolidovaný dlh k 31. decembru 2022 sumu 63,4 mld. eur, čo predstavuje 57,8 % hrubého domáceho produktu vyjadreného v bežných cenách;

b) hospodárenie štátneho rozpočtu Slovenskej republiky na hotovostnom princípe dosiahlo príjmy 19,0 mld. eur, výdavky 23,5 mld. eur a schodok 4,5 mld. eur.

1. **vziať na vedomie**

B.1.že schodok štátneho rozpočtu vykázaný v štátnom záverečnom účte Slovenskej republiky za rok 2022 vo výške 4,5 mld. eur bol krytý finančnými prostriedkami získanými z predaja štátnych dlhopisov v hodnote 4,4 mld. eur a prijatými zahraničnými bankovými úvermi v hodnote 0,1 mld. eur.

1. **K návrhom kapitol štátneho záverečného účtu Slovenskej republiky za rok 2022**
   * + 1. V súlade s rozhodnutím predsedu Národnej rady Slovenskej republiky č. 1796 z 19. mája 2023 návrhy záverečných účtov kapitol prerokovali a prijali výbory **bez pripomienok :**

**Výbor Národnej rady Slovenskej republiky pre financie a rozpočet**

kapitoly:

*Kancelária Národnej rady Slovenskej republiky*

**Ústavnoprávny výbor Národnej rady Slovenskej republiky**

kapitoly:

*Kancelária prezidenta Slovenskej republiky*

*Kancelária Ústavného súdu Slovenskej republiky*

*Kancelária Najvyššieho súdu Slovenskej republliky*

*Kancelária Súdnej rady Slovenskej republiky*

*Kancelária Najvyššieho správneho súdu Slovenskej republiky*

*Generálna prokuratúra Slovenskej republiky*

*Ministerstvo spravodlivosti Slovenskej republiky*

**Výbor Národnej rady Slovenskej republiky pre hospodárske záležitosti**

kapitoly:

*Úrad pre verejné obstarávanie*

*Úrad priemyselného vlastníctva Slovenskej republiky*

*Úrad pre normalizáciu, metrológiu a skúšobníctvo Slovenskej republiky*

*Protimonopolný úrad Slovenskej republiky*

*Úrad jadrového dozoru Slovenskej republiky*

*Úrad pre reguláciu sieťových odvetví*

*Národný jadrový fond*

**Výbor Národnej rady Slovenskej republiky pre verejnú správu a regionálny rozvoj**

kapitoly:

*Úrad vlády Slovenskej republiky*

*Ministerstvo vnútra Slovenskej republiky – verejná správa*

*Štatistický úrad Slovenskej republiky*

*Úrad pre územné plánovanie a výstavbu Slovenskej republiky*

**Výbor Národnej rady Slovenskej republiky pre vzdelávanie, vedu, mládež a šport**

kapitola:

*Ministerstvo školstva, vedy, výskumu a športu Slovenskej republiky*

*Slovenská akadémia vied*

**Výbor Národnej rady Slovenskej republiky pre zdravotníctvo**

kapitola:

*Ministerstvo zdravotníctva Slovenskej republiky*

**Výbor Národnej rady Slovenskej republiky pre kultúru a média**

kapitola:

*Všeobecná pokladničná správa - časť Rada pre vysielanie a retransmisiu*

**Osobitný kontrolný výbor Národnej rady Slovenskej republiky na kontrolu činnosti**

**NBÚ**

kapitola :

*Národný bezpečnostný úrad*

**Osobitný kontrolný výbor Národnej rady Slovenskej republiky na kontrolu činnosti**

**SIS**

kapitola :

*Slovenská informačná služba*

* + - 1. **Neprijaté platné uznesenie** *(návrh uznesenia nezískal podporu potrebnej nadpolovičnej väčšiny prítomných poslancov § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov*)

**Výbor Národnej rady Slovenskej republiky pre financie a rozpočet**

kapitoly:

*Ministerstvo investícií, regionálneho rozvoja a informatizácie Slovenskej republiky*

**Výbor Národnej rady Slovenskej republiky pre hospodárske záležitosti**

kapitoly:

*Ministerstvo hospodárstva Slovenskej republiky*

*Ministerstvo dopravy a výstavby Slovenskej republiky*

**Výbor Národnej rady Slovenskej republiky pre kultúru a média**

kapitola:

*Ministerstvo kultúry Slovenskej republiky*

* + - 1. **Výbory,** ktoré o návrhoch**jednotlivých kapitolách nerokovali/nehlasovali** *(podľa § 52 ods. 2 zákona Národnej rady Slovenskej republiky č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov* ***neboli uznášaniaschopné****)*

**Výbor Národnej rady Slovenskej republiky pre financie a rozpočet**

kapitoly:

*Ministerstvo financií Slovenskej republiky*

*Najvyšší kontrolný úrad Slovenskej republiky*

*Všeobecná pokladničná správa*

**Výbor Národnej rady Slovenskej republiky pre pôdohospodárstvo a životné prostredie**

kapitoly:

## *Ministerstvo životného prostredia Slovenskej republiky*

*Úrad geodézie, kartografie a katastra Slovenskej republiky*

*Ministerstvo pôdohospodárstva a rozvoja vidieka Slovenskej republiky*

**Výbor Národnej rady Slovenskej republiky pre sociálne veci**

kapitola:

*Ministerstvo práce, sociálnych vecí a rodiny Slovenskej republiky*

**Zahraničný výbor Národnej rady Slovenskej republiky**

kapitola:

## *Ministerstvo zahraničných vecí a európskych záležitostí Slovenskej republiky*

**Výbor Národnej rady Slovenskej republiky pre ľudské práva a národnostné menšiny**

kapitoly:

*Úrad vlády Slovenskej republiky – z hľadiska primeranosti výdavkov na riešenie*

*problematiky ľudských práv a národnostných menšín*

* + - 1. **Výbory, ktoré o návrhoch kapitol nerokovali** *(podľa § 49 zákona o rokovacom poriadku Národnej rady Slovenskej republiky v znení neskorších predpisov)***:**

**Výbor Národnej rady Slovenskej republiky pre obranu a bezpečnosť**

kapitoly:

*Ministerstvo obrany Slovenskej republiky*

*Ministerstvo vnútra Slovenskej republiky – ochrana verejného poriadku a záchran. zložky*

*Správa štátnych hmotných rezerv Slovenskej republiky*

1. **K schváleniu spoločnej správy**

**Návrh spoločnej správy, vrátane stanoviska gestorského výboru prerokoval Výbor Národnej rady Slovenskej republiky pre financie a rozpočet na 133. schôdzi dňa 13. júna2023.**

**Stanovisko gestorského výboru, ani návrh spoločnej správy** Výboru Národnej rady Slovenskej republiky pre financie a rozpočet, **neboli schválené**, keďže návrh stanoviska gestorského výboru (***odporúča Národnej rade Slovenskej republiky schváliť návrh štátneho záverečného účtu SR za rok 2022***) **nezískal súhlas potrebnej väčšiny členov** Výboru Národnej rady Slovenskej republiky pre financie a rozpočet.

Predseda Výboru Národnej rady Slovenskej republiky pre financie a rozpočet **Marián Viskupič** na seba prevzal úlohu spoločného spravodajcu, aby na schôdzi Národnej rady Slovenskej republiky informoval o výsledku rokovania výboru a navrhol Národnej rade Slovenskej republiky postup pri hlasovaní podľa príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky znení neskorších predpisov.

Návrh na uznesenie Národnej rady Slovenskej republiky je prílohou tejto informácie.

Bratislava 13. júna 2023

**Marián Viskupič, v.r.**

**predseda**

**Výbor NR SR pre financie a rozpočet**

NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1217/2023

**N á v r h**

**U z n e s e n i e**

**Národnej rady Slovenskej republiky**

**z ... júna 2023**

**k** **návrhu štátneho záverečného účtu Slovenskej republiky za rok 2022 (tlač 1718)**

## Národná rada Slovenskej republiky

**A) s c h v a ľ u j e**

návrh štátneho záverečného účtu Slovenskej republiky za rok 2022, podľa ktorého

a) hospodárenie verejnej správy za rok 2022 v jednotnej metodike ESA 2010 platnej pre Európsku úniu dosiahlo

aa) schodok vo výške 2,2 mld. eur, čo predstavuje -2,0 % hrubého domáceho produktu vyjadreného v bežných cenách;

ab) konsolidovaný dlh k 31. decembru 2022 sumu 63,4 mld. eur, čo predstavuje 57,8 % hrubého domáceho produktu vyjadreného v bežných cenách;

b) hospodárenie štátneho rozpočtu Slovenskej republiky na hotovostnom princípe dosiahlo príjmy 19,0 mld. eur, výdavky 23,5 mld. eur a schodok 4,5 mld. eur.

**B) berie na vedomie**

B.1.že schodok štátneho rozpočtu vykázaný v štátnom záverečnom účte Slovenskej republiky za rok 2022 vo výške 4,5 mld. eur bol krytý finančnými prostriedkami získanými z predaja štátnych dlhopisov v hodnote 4,4 mld. eur a prijatými zahraničnými bankovými úvermi v hodnote 0,1 mld. eur.